stanford-oval/wikipedia huggingface dataset:
Välimies
Voimat ja varusteet

Välimies omaa laskemattomat fyysiset voimat, hän on täysin tuhoutumaton ja kykenee lentämään valoa nopeammin. Välimiehellä on miltei rajoittamaton kyky manipuloida aikaa, avaruutta ja energiaa. Hän omaa myös suuret psioniset voimat. Huolimatta valtavista voimistaan Välimies ei kuitenkaan ole kaikkitietävä.
Välimiehellä on telepaattinen linkki herroihinsa Herra Järjestykseen ja Lordi Kaaokseen.
Aiheesta muualla

Marvel-kustantamon kotisivujen profiili Välimiehestä (englanniksi)
Yövartija vain...

| Yövartija vain> .. |
| --- | --- |

Ohjaaja:  Yrjö Norta
Käsikirjoittaja:  Erik Dahlberg
Tuottaja:  T. J. Särkkä
Säveltäjä:  Martti Similä
Kuvaaja:  Theodor Luts Armas Hirvonen
Leikkaaja:  Yrjö Norta
Lavastaja:  Karl Fager
Pääosat:  Aku Korhonen Regina Linnanheimo Unto Salminen Uno Wikström
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1. joulukuuta 1940
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Yövartija vain... on Yrjö Nortan ohjaama elokuva vuodelta 1940.
Yövartijan roolin on käsikirjoittaja Erik Dahlberg tehnyt Aku Korhoselle mittatilauksena. Hän kirjoittaa: ”Olen aina kuulunut Aku Korhosen suuriin ihailijoihin, ja tämän ihailun sponttaanina ilmauksena on Yövartija-elokuva.” Aiheessa voi nähdä viitteitä pari vuotta aiemmin Suomessa esitettyyn yhdysvaltalaiselokuvaan Kultaisen lännen tyttö, ja se heijastelee myös Suomen kansan yhtenäistymisen halua talvisodan jälkeen.
Arviot

Aikalaisarvioissa elokuva saa melko myönteisen vastaanoton. Sitä verrataan vanhanaikaisiin joulusatuihin, joissa hyvä ja paha ovat vastakkain ja hyvä saa voiton. Salama Simonen (Uusi Suomi) sanoo arviossaan, että ”tällaisia ihmisiä ei liene olemassa, mutta kun nyt kerrotaan joulutarinaa, lienee se kerrottava niin kuin lapsille ainakin, toisin sanoen annettava äärimmäisyyksien puhua ja julistaa idealismin sanomaa”. Toini Aaltonen (Suomen Sosialidemokraatti) kirjoittaa: ”Alkupuoli on kerrottu koruttoman kauniisti ja myöskin todellakin filmaattisella näkemyksellä”, mutta toteaa lopun ”kuitenkin valahtavan auttamattomasti imelän tosikertomuksen tasolle.”
Myöhemmin Tv-maailman kriitikko arvioi elokuvan tunteikkaaksi tarinaksi yövartijasta ja tämän tyttärestä sekä armottomasta tehtaanjohtajasta ja tämän pojasta, ja toteaa että aiheen yhteiskunnalliset ristiriidat on peitelty yövartijan tasapainoisen hahmon taakse. Myös toisen kriitikon näkemys on, että elokuvassa vaalitaan luokkasopua, ja perusteena hän pitää elokuvanteon ajankohdan poikkeusoloja, sotaa, joka tällä tavoin heijastui aikakauden elokuviin yleensäkin. Kriitikko luonnehtii elokuvaa sadunomaiseksi melodraamaksi.
Aku Korhonen on nähty niin aikalaisarvioissa kuin myöhemminkin elokuvan pelastajana ylenmääräiseltä naiiviudelta, kuten kirjoittaa esimerkiksi Henri Waltter Rehnström Tv-maailman arviossa heinäkuussa 2014.
Näyttelijät

| 0 | 1 | 2 |
| --- | --- | --- |
|  Aku Korhonen  | … |  yövartija Virtanen   |
|  Regina Linnanheimo  | … |  Aino Virtanen   |
|  Unto Salminen  | … |  Veikko Kuusela   |
|  Uno Wikström  | … |  tehtailija Kuusela   |
|  Kaisu Leppänen  | … |  Liina, tehtaantyttö   |
|  Sylvi Palo  | … |  Kaisu, tehtaantyttö   |
|  Kyösti Käyhkö  | … |  konttoripällikkö Suonperä   |
|  Toppo Elonperä  | … |  kirkkoherra   |
|  Jussi Piironen  | … |  sairaalan lääkäri   |
|  Evald Terho  | … |  murtovaras   |
|  Aku Käyhkö  | … |  Mikko, konstaapeli tehtaan portilla   |
|  Liisa Tuomi  | … |  tehtaantyttö / Marja, rippikoululainen / nainen ravintolassa   |
|  Rauni Luoma  | … |  Maiju, tehtaantyttö   |
|  Helen Mardi  | … |  kaunissäärinen konttorityttö   |
|  Orvokki Siponen  | … |  La Cumparsitan tanssija   |
|  Klaus Salin  | … |  La Cumparsitan tanssija   |
|  Kauko Junkkarinen  | … |  2. herra Kauppaklubilla   |
|  Nestori Lampi  | … |  herra Kauppaklubilla ja ravintolassa   |
|  Matti Aro  | … |  pyöveli   |
|  Kaarlo Hiltunen  | … |  mies ravintolassa   |
|  Johan Jäätiö  | … |  mies ravintolassa   |
|  Uno Onkinen  | … |  mies ravintolassa   |
|  Margareta Wasenius  | … |  nainen ravintolassa   |
|  Vilho Siivola  | … |  4. esimies   |
|  Eero Leväluoma  | … |  3. esimies   |
|  Arvi Tuomi  | … |  lääkäri   |
|  Mervi Järventaus  | … |  ylioppilas / rohdoskaupan myyjä   |
|  Eino Salmi  | … |  ylioppilas juhlissa   |
|  Rauli Tuomi  | … |  laulava ylioppilas   |
|  Matti Aulos  | … |  uusi yövartija   |
|  Lida Salin  | … |  maalaistalon emäntä   |
|  Otto Noro  | … |  konstaapeli   |
|  Laila Jokimo  | … |  sairaanhoitajatar   |
Allting förändras

| Allting förändras Rolf Wikström |
| --- | --- | --- |

Studioalbumin tiedot
 Äänitetty : 15.–24. tammikuuta 2000, Little Big Room, Vendelsö ja 18.–22. joulukuuta 2000 & 3. tammikuuta 2001, Atlantis Studio, Tukholma, Ruotsi
 Julkaistu: 2001
 Tuottaja(t): Max Lorentz
 Tyylilaji: blues
 Kesto: 48.46
 Levy-yhtiö: MNW (MNWCD363)
Rolf Wikströmin muut julkaisut
| Starka band 1998 | Allting förändras 2001 | Allt är gjort av plåt 2002 |
Allting förändras on ruotsalaisen blueskitaristi-laulajan Rolf Wikströmin kahdeksastoista albumi, joka julkaistiin vuonna 2001 levymerkillä MNW.
Kappaleet

Kaikki kappaleet kirjoittanut Rolf Wikström, ellei toisin mainita.
Allting förändras – 5.00
Sofias sång – 4.37
Helgdagskväll i timmerkojan – 4.42 (säv. Sven Scholander, san. Dan Andersson)
Haderian hadera – 3.41 (säv. Hugo Lindh, san. Lindh)
Vad fel det blev – 4.50
Jag gör allting för dej – 3.11
Till min syster – 4.55 (säv. Dan Andersson, san. Andersson)
Trötta ögon – 3.31
Min älskling – 4.02 (säv. Evert Taube, san. Taube)
Sommarn är slut nu – 2.28
Om du går neråt staden – 2.43
Alltför många gånger – 4.56
Aiheesta muualla

Allting förändras discogs.com -sivustolla
Alexandre José Maria dos Santos

Alexandre José Maria dos Santos (18. maaliskuuta 1924 Zavala – 29. syyskuuta 2021 Maputo) oli mosambikilainen roomalaiskatolinen arkkipiispa, joka toimi myös yhtenä kirkon kardinaaleista. Hänet vihittiin fransiskaanien papiksi 25. kesäkuuta 1953 ja nimitettiin Lourenço Marquesin (sittemmin Maputon) arkkihiippakunnan johtoon 23. joulukuuta 1974. Piispaksi konsekroinnin suoritti 9. maaliskuuta 1975 Agnelo Rossi, jota avustivat Laurean Rugambwa ja Eduardo André Muaca.
Dos Santos ylennettiin kardinaaliksi 28. kesäkuuta 1988, mutta ikänsä takia hän ei voinut osallistua vuoden 2005 konklaaviin. Hän jäi eläkkeelle Maputon arkkipiispan tehtävistä 22. helmikuuta 2003.
Amos ’n’ Andy

Charles Correll ja Freeman Gosden.
Amos 'n' Andy on yhdysvaltalainen komediasarja, jota esitettiin radiossa 1928–1960 ja televisiossa 1951–1953. Sarja kertoo afroamerikkalaisten Amoksen ja Andyn edesottamuksista New Yorkissa. Sarjan loivat Freeman Gosden ja Charles Correll, jotka myös esittivät päärooleja komedian radioversiossa.
Radio

Gosden ja Correll aloittivat tammikuussa 1926 esittämään sarjaa nimeltä Sam ’n’ Henry chicagolaisella WGN -radioasemalla. Sarjan saatua suosiota, he esittivät aseman johdolle ehdotuksen ohjelman jakelusta muille radioasemille äänilevymuodossa. Mikäli asema olisi suostunut ehdotukseen, Sam ’n’ Henrystä olisi tullut ensimmäinen syndikoitu radio-ohjelma. Asema kuitenkin kieltäytyi, jonka seurauksena Gosden ja Correl luopuivat ohjelman teosta.
Toinen chicagolainen radioasema, WMAQ, palkkasi Gosdenin ja Correllin tekemään Sam ’n’ Henryä vastaavan sarjan, luvaten myös mahdollisuuden ohjelman laajempaan levitykseen. Koska WGN omisti sarjan nimen, sarja nimettiin uudelleen Amos ’n’ Andyksi. Sarjasta tuli ensimmäinen syndikoitu sarja Yhdysvalloissa ja elokuussa 1929 sitä esitettiin yli 70 aseman kautta. Syksyllä 1929 sarja siirtyi valtakunnalliselle NBC:lle ja vuonna 1943 CBS:lle.
Vuoteen 1943 asti sarjaa esitettiin jokaisena arkipäivänä yhden jakson keston ollessa 15 minuuttia. Tällä formaatilla valmistui kaikkiaan 4 091 jaksoa. Vuodesta 1943 alkaen sarjaa esitettiin viikoittaisena puolituntisena tilannekomediana ja vuonna 1954 sarja koki viimeisen muodonmuutoksensa tullen musiikkiohjelmaksi, jossa sarjan päähenkilöt toimivat juontajina.
Huippuvuosinaan sarja keräsi enimmillään jopa 40 000 000 kuulijaa.
Elokuva

RKO tuotti vuonna 1930 elokuvan Check and Double Check, joka jäi ainoaksi Amos ’n’ Andy -elokuvaksi. Elokuva oli pettymys sekä kritiikillä että tuotolla mitattuna. Radiosarjan 15-minuutin muotoa ei pystytty sellaisenaan siirtämään täyspitkään elokuvaan, joten elokuvaa täydennettiin sivujuonilla, jotka jättivät päähenkilöt sivuosaan omassa elokuvassaan.
Vuonna 1934 valmistui kaksi Amos 'n' Andy animaatiota: Rassling Match ja The Lion Tamer. Molemmat tuotti Van Beuren Studios.
Televisio

Televisiossa The Amos ’n’ Andy Show pyöri vuodesta 1951 vuoteen 1953, jona aikana sitä tehtiin kaikkiaan 78 jaksoa. Radiosarjasta poiketen televisio-version päärooleissa käytettiin afroamerikkalaisia näyttelijöitä. Amosta esitti Alvin Childress ja Andya Spencer Williams.
Väitetty rasismi

Sarja pohjautui pitkälti yhdysvaltalaiseen minstrel-viihteeseen, jossa valkoihoiset esittivät afroamerikkalaisia kasvot mustiksi värjättyinä. Piispa W. J. Walls kiinnitti huomiota Abbott’s Monthly -lehden joulukuun numerossa sarjan alatyylisiin henkilöhahmoihin ja dialogiin. Vuonna 1931 Yhdysvaltojen toiseksi suurin afroamerikkalaisille suunnattu lehti The Pittsburgh Courier alkoi kerätä nimiä sarjan poistamiseksi radiosta. Ennen kuin nimienkeruu lopetettiin kesken, adressiin oli lehden mukaan saatu 740 000 nimeä, jota lukua ei tosin virallisesti ole koskaan vahvistettu.
Vuonna 1953 CBS lakkautti sarjan televisioversion NAACP:n {National Association for the Advancement of Colored People} ja muiden ihmisoikeusjärjestöjen painostuksen takia. Sarjan uusintalähetykset kiellettiin Keniassa 1963.
Huomionosoitukset

Sarja on saanut paikan Radio Hall of Famessa. Freeman Gosden ja Charles Correll ovat kumpikin saaneet oman tähtensä Hollywood Walk of Famelle.
Aiheesta muualla

Amos ’n’ Andyn jaksoja MP3-muodossa (Arkistoitu – Internet Archive). (englanniksi)
Luettelo Amos ’n’ Andyn jaksoista. (englanniksi)
The Amos 'n' Andy Show Internet Movie Databasessa (englanniksi)
archive.org: Check and Double Check. (englanniksi)
Anna-Liisa (tango)

Anna-Liisa on Toivo Kärjen säveltämä ja
Kerttu Mustosen sanoittama  tangolaulu, jonka on alunperin äänittänyt Toivo Kärjen johtama Electro-orkesteri laulusolistinaan Henry Theel 14. marraskuuta 1947. Kappale nimettiin Kärjen tuolloin 10-vuotiaan tyttären (myöhemmin Anna-Liisa Suurpää) mukaan.
Levytyksiä

Henry Theel (1947)
Taisto Tammi (1964)
Rempsetti (1975)
Erkki Junkkarinen (1977)
Pepe Lauanne (1978)
Taneli Mäkelä (1990)
Reijo Taipale (1992)
Aiheesta muualla

Suomen Äänitearkisto[vanhentunut linkki]
Anna-Liisa Antila-Kaljunen

Anna-Liisa Antila 1940-luvun lopulla.
Anna-Liisa Antila-Kaljunen (27. maaliskuuta 1915 Suursaari – 2. marraskuuta 2006 Oulu) oli suomalainen diplomiurkuri, kuoronjohtaja ja musiikin lehtori. Hän toimi musiikinopettajana useissa opettajankoulutuslaitoksissa, pisimpään Oulussa vuosina 1958–1978. Tullessaan valituksi Turun Mikaelinkirkon urkuriksi 1952 hän oli Suomen luterilaisen kirkon ensimmäinen vaalilla virkaan valittu naisurkuri.
Elämä ja ura

Anna-Liisa Antila syntyi Suursaaren kanttorin tyttäreksi. Pian perhe muutti Pohjois-Karjalan Värtsilään, jossa tytär kävi keskikoulun ja siirtyi sitten lukioon Sortavalan tyttökouluun. Sortavalassa hän otti myös pianotunteja Onni Pakariselta. Hän kirjoitti ylioppilaaksi vuonna 1933 ja pääsi suoraan Helsingin Kirkkomusiikkiopiston toiselle luokalle, vaikka mielessä oli ollut ajatus matematiikan yliopisto-opinnoista. 22-vuotiaana hän sai pätevyyden koulujen laulunopettajaksi ja sai ensimmäisen opettajanpaikkansa Hartolan opistosta. Seuraavaksi lukuvuodeksi hän siirtyi vastaperustettuun Loimaan evankeliseen kansanopistoon, jossa hän työskenteli sotien alkuvuodet.
Vuonna 1943 Anna-Liisa Antila alkoi virkavapauden turvin opiskella Sibelius-Akatemiassa ja Helsingin yliopistossa, tuloksena diplomiurkurin ja filosofian maisterin tutkinnot. Vuosina 1949–1950 hän opiskeli Suomen kulttuurirahaston apurahalla urkujensoittoa Kööpenhaminassa Finn Viderøn johdolla.
1950-luvun alussa Antila sai paikan Hämeenlinnan seminaarista. Vuosina 1952–1958 hän toimi Turun Mikaelinkirkon urkurina, opetti samalla paikallisessa opettajankoulutuslaitoksessa ja suoritti Turun yliopistossa kasvatustieteen opintoja. Vuonna 1958 hän avioitui Aatto Kaljusen kanssa ja muutti Ouluun opettajakorkeakoulun musiikin lehtoriksi. Hänestä tuli kahdeksikymmeneksi vuodeksi Oulun musiikkielämän merkittävä vaikuttaja, jollainen hän oli ollut myös Turussa.
Anna-Liisa Antila-Kaljunen suoritti ylioppilastutkintonsa jälkeen 25 vuoden aikana kaikkiaan kuusi muuta oppiarvoa. Vuonna 1994 hänet promovoitiin Oulun yliopiston kasvatustieteellisen tiedekunnan kunniatohtoriksi.
Aiheesta muualla

Knihtilä, Aila: Eetoksena hyvyys ja kauneus : taiteilija ja musiikkikasvattaja Anna-Liisa Antila-Kaljusen toimintaelämäkerta.  (Tohtorinväitös)  Oulun yliopisto, Kasvatustieteiden tiedekunta, 2016.  ISBN 978-952-62-1424-5.  Teoksen verkkoversio.
Witheria

| Witheria> Tiedot |
| --- | --- |
Toiminnassa:  2000–
Tyylilaji:  thrash metal
Kotipaikka:   Espoo, Suomi
Laulukieli:  englanti
Jäsenet:  Tuberculosis, laulu   Kusmar Rotten, kitara   Predator, kitara   Rob Diver, rummut  
Entiset jäsenet:  Hardon, kitara (2000–2005)  Skeletor, bassokitara (2002–2006)  J. Warhead, kitara, taustalaulu (2005–2012) 
Levy-yhtiö:  Violent Journey Records, 2011   Stay Heavy Records, 2009   Twisted Face Productions, 2006  
Aiheesta muualla
Kotisivu
Infobox OKNimi-testi OK: 
Witheria on suomalainen thrash metal -yhtye, joka perustettiin vuonna 2000 nimellä Fallout. Entisellä nimellään yhtye julkaisi yhden demon, minkä jälkeen se muutti nimensä nykyiseen muotoonsa vuonna 2001.
Maaliskuussa 2013 yhtye ilmoitti nauhoittavansa materiaalia uuteen albumiinsa, joka julkaistiin 30. toukokuuta 2014 nimellä "Devastating Return".
Jäsenet

Tuberculosis – laulu
Kusmar Rotten – kitara
Predator – kitara
Rob Diver – rummut
Jäsenet > Entiset jäsenet

Hardon – kitara (2000–2005)
Skeletor – bassokitara (2002–2006)
J. Warhead – kitara, taustalaulu (2005–2012)
Diskografia > Studioalbumit

Infernal Maze (2006,  Twisted Face Productions)
Painful Escape (2009,  Stay Heavy Records)
Vanishing Order (2011,  Violent Journey Records)
Devastating Return (2014,  Violent Journey)
Infinite Recollection (2017,  Twisted Face Productions)
Diskografia > Demot

Demo '02 (2002)
Pureditself (2003)
Promo '04 (2004)
Spiral of Madness (2005)
Aiheesta muualla

Yhtyeen kotisivu (Arkistoitu – Internet Archive)
Witheria Encyclopaedia Metallumissa (englanniksi)
Anna Gurji

| Anna Gurji> Henkilötiedot |
| --- | --- |
Koko nimi:  Anna Giorbiani
Syntynyt: 1. huhtikuuta 1991 (ikä 33) Tbilisi, Georgia
Näyttelijä
Aktiivisena:  1998, 2005–
Aiheesta muualla
IMDb 
Anna ”Giorgobiani” Gurji (georg. ანა გურჯი, Ana Gurji; s. 1. huhtikuuta 1991 Tbilisi, Georgia) on georgialainen elokuvanäyttelijä.
Hän aloitti elokuva-uransa vuonna 1998 elokuvassa Town, jonka jälkeen hän palasi elokuvauralla vuonna 2006.
Ohjaaja Khatuna Giorgobiani on Annan vanhempi sisar.
Alfa Romeo Giulietta (1954)

| Alfa Romeo Giulietta |
| --- | --- |

Valmistustiedot
Valmistusmaa:   Italia
Valmistaja:  Alfa Romeo
Konserni:  Fiat
Valmistusvuodet:  1954–1964
Luokka:  ylempi keskiluokka
| Alfa Romeo Giulietta 750/101-sarja |
| --- | --- |
 Alfa Romeo Giulietta vm. 1955.
Valmistustiedot
Valmistusmaa:   Italia
Valmistaja:  Alfa Romeo
Valmistusvuodet:  1954–1964
Korimalli:  2-ovinen coupé  2-ovinen cabriolet  4-ovinen sedan
Edeltäjä:  Alfa Romeo 1900
Seuraaja:  Alfa Romeo Giulia
Vetotapa:  takaveto
Alfa Romeo Giulietta (750-sarja ja noin vuodesta 1960 eteenpäin 101-sarja) oli ensimmäinen massatuotantona valmistettu Alfa Romeo. Auto esiteltiin vuonna 1954. Alfa Romeo ilmoitti 2009 kymmenen vuotta vanhan 147-mallin korvaajaksi Giuliettaa. Uusi Giulietta esiteltiin 2010 Genevessä.
Giulietta (750/101-sarja, 1954–1964)

Mallisarjan ensimmäinen versio oli Bertonen muotoilema Giulietta Sprint (kuvassa). Auto oli 2-ovinen 2+2-paikkainen coupe. Moottorina autossa oli 1,3-litrainen (1 290 cm³) nelisylinterinen DOHC-kone, joka tuotti 80 hv. Sekä edessä että takana oli rumpujarrut. Erikoisuutena voidaan mainita, että vuoteen 1958 asti vaihdekeppi oli sijoitettuna ratin alle. Seuraava vuonna ilmestyi Berlina, joka oli 4-ovinen samalla moottorilla (53 hv) varustettu sedan-malli.
Vuonna 1956 markkinoille ilmestyi Giulietta Spider, joka oli samalla tekniikalla kuin mallisarjan aloittanut Sprint. Sprint Velocessa (1956) oli alumiinista valmistetu ovet, konepelti ja takaluukku. Taka- ja sivulasit olivat muovia. Veloce-mallia varten alkuperäinen moottori oli viritetty 90 hv:n tehoiseksi. Vuonna 1957 esiteltiin Giulietta TI ja siinä oli 65 hv Sprint-mallin moottori. Tästä mallista tuli koko sarjan suosituin auto.
Autosta tehtiin myös erikoismalleja kuten Bertonen Sprint Speciale (SS) ja Sprint Zagato (SZ), joissa oli alkuperäiseen malliin verrattuna kokonaan uusi kori. Autoissa oli sama 1,3-litrainen (1 290 cm³) moottori, josta otettiin irti 100 hv. Vaihteisto oli 5-portainen.
Berlinan tuotanto loppui 1963 ja TI-mallia tehtiin vuosi pidempään.
Valmistusmäärät:
Berlina 39 057 kpl
TI 92 728 kpl
Sprint 24 084 kpl
Sprint Veloce 3 058 kpl
Spider 16 075 kpl
Spider Veloce 3 164 kpl
Aiheesta muualla

Kuvia tai muita tiedostoja aiheesta Alfa Romeo Giulietta (1954) Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit:  Giulia · Stelvio · Tonale
Entiset mallit (esittelyvuoden mukaan):  1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit:  Junior
Konseptimallit:  33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot:  Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Amatimies / Viikonloppu

| ”Amatimies / Viikonloppu” JVG |
| --- | --- | --- |

Singlen tiedot
 Julkaistu: 29. huhtikuuta 2022
 Formaatti: digitaalinen lataus
 Tuottaja(t): Aleksi Asiala (Amatimies), Veikka Erkola ja DJPP (Viikonloppu)
 Tyylilaji: rap
 Kesto: 04.42
 Levy-yhtiö: Warner Music Finland
JVG:n muut singlet
| ”Niin siin vaan kävi” 2022 | ”Amatimies / Viikonloppu” 2022 | ”Verkkareis / Mun Tapa Pelata” 2022 |
"Amatimies / Viikonloppu" on suomalaisen rap-duo JVG:n tuplasingle, joka julkaistiin 29. huhtikuuta 2022. Amatimies-kappaleella on samplattu Kake Randelinin klassikkoa Pakko painaa pitkää päivää. Kappaleessa Viikonloppu on samplattu Martti Servo & Napanderin samannimistä kappaletta. Perjantai Skitillä on samplattu Kummeli tv-sarjan sketsiä.
Kappaleet

Amatimies – 2.01
Perjantai Skit – 0.26
Viikonloppu – 2.13
Alexandre Lamfalussy

Alexandre Lámfalussy vuonna 2003.
Alexandre Lamfalussy, alk. Sándor Lámfalussy, (26. huhtikuuta 1929 Kapuvár, Unkari – 9. toukokuuta 2015), paroni, oli belgialainen taloustieteilijä. Hän oli Euroopan keskuspankin edeltäjän Euroopan rahapoliittisen instituutin ensimmäinen pääjohtaja vuosina 1994–1997. Hänen seuraajansa oli Wim Duisenberg. Häntä on sanottu myös euron isäksi. Ennen keskuspankkiuraansa hän toimi yliopistossa ja yksityisessä pankkimaailmassa.
Lamfalussy pakeni Unkarista 1949 maan jouduttua kommunistien valtaan. Hän aloitti opinnot stipendin turvin Leuvenin katolisessa yliopistossa ja valmistui tohtoriksi Oxfordin yliopistosta 1957.
25 (Adelen albumi)

| 25 Adele |
| --- | --- | --- |

Studioalbumin tiedot
 Äänitetty : 2013–2015
 Julkaistu: 20. marraskuuta 2015
 Tuottaja(t):  tuottajat Danger Mouse, Samuel Dixon, Paul Epworth, Greg Kurstin, Max Martin, Linda Perry, Ariel Rechtshaid, Mark Ronson, Shellback, The Smeezingtons, Ryan Tedder 
 Tyylilaji: folk, gospel, jazz, pop, R&B, soul[lähde? ]
 Kesto: 48.25
 Levy-yhtiö: XL
Listasijoitukset
  Suomen virallinen lista: 1.
Adelen muut studioalbumit
| 21 2011 | 25 2015 | 30 2021 |
Singlet albumilta 25
 ”Hello” Julkaistu: 23. lokakuuta 2015  ”When We Were Young” Julkaistu: 22. tammikuuta 2016  ”Send My Love (To Your New Lover)” Julkaistu: 16. toukokuuta 2016  ”Water Under the Bridge” Julkaistu: 4. marraskuuta 2016
25 on englantilaisen laulaja-lauluntekijä Adelen kolmas studioalbumi. Se julkaistiin XL Recordingsin kautta 20. marraskuuta 2015. Albumin ensimmäinen single ”Hello” julkaistiin 23. lokakuuta 2015.
Myynti

Albumi oli kaupallinen menestys, ja sitä myytiin esimerkiksi Yhdysvalloissa 2,3 miljoonaa kappaletta kolmessa päivässä. Ensimmäisen viikon aikana sitä myytiin Yhdysvalloissa 3,38 miljoonaa albumia ja yhteensä 3,48 miljoonaa albumiyksikköä, johon on laskettu 96 000 yksittäistä kappalelatausta sekä 8 000 suoratoistoyksikköä. Kaikki suoratoistoyksiköt tulivat kappaleen ”Hello” kuuntelusta. Kyseessä on suurin viikkomyynti albumille sen jälkeen, kun Nielsen Music aloitti musiikkiostojen tilastoinnin vuonna 1991. Edellisen ennätyksen tehnyttä levyä, ’N Syncin No Strings Attached -albumia (2000) myytiin viikossa 2,42 miljoonaa kappaletta. Suomessa albumi nousi virallisen albumilistan ensimmäiselle sijalle, ja pysyi listaykkösenä 7 viikkoa.
Vastaanotto > Plagiointisyyte

Kappaleen ”Million Years Ago” on väitetty olevan plagiaatti kurdilaulaja Külten Kayan kappaleesta ”Acılara Tutunmak”. Adelen edustaja ei vastannut syytöksiin.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Hello | Adele Adkins, Greg Kurstin | Kurstin | 4.55 |  |  |  |  |  |
| 2. | Send My Love (To Your New Lover) | Adkins, Max Martin, Shellback | Max Martin, Shellback | 3.43 |  |  |  |  |  |
| 3. | I Miss You | Adkins, Paul Epworth | Epworth | 5.49 |  |  |  |  |  |
| 4. | When We Were Young | Adkins, Tobias Jesso Jr. | Ariel Rechtshaid | 4.51 |  |  |  |  |  |
| 5. | Remedy | Adkins, Ryan Tedder | Tedder | 4.05 |  |  |  |  |  |
| 6. | Water Under the Bridge | Adkins, Kurstin | Kurstin | 4.00 |  |  |  |  |  |
| 7. | River Lea | Adkins, Brian Burton | Danger Mouse | 3.45 |  |  |  |  |  |
| 8. | Love in the Dark | Adkins, Samuel Dixon | Dixon | 4.46 |  |  |  |  |  |
| 9. | Million Years Ago | Adkins, Kurstin | Kurstin | 3.47 |  |  |  |  |  |
| 10. | All I Ask | Adkins, Bruno Mars, Philip Lawrence, Christopher Brody Brown | The Smeezingtons | 4.32 |  |  |  |  |  |
| 11. | Sweetest Devotion | Adkins, Epworth | Epworth | 4.12 |  |  |  |  |  |
|  |  |  |  | 48.28 |  |  |  |  |  |
Kappaleet > Target & Japanin bonuskappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 12. | Can’t Let Go |  |  | 3.18 |  |  |  |  |  |
| 13. | Lay Me Down |  |  | 4.30 |  |  |  |  |  |
| 14. | Why Do You Love Me |  |  | 4.00 |  |  |  |  |  |
|  |  |  |  | 60.12 |  |  |  |  |  |
Arvostelut

Metacritic: 75/100
Allmusic:
Entertainment Weekly: A–
Pitchfork Media: 7.3/10
Rolling Stone:
Soundi:
Allsvenskanin kausi 2016

Allsvenskanin kausi 2016 on Ruotsin jalkapallon korkeimman sarjatason, Allsvenskanin, 92. kausi. Kausi alkoi 2. huhtikuuta 2016 ja se päättyy marraskuussa 2016.